Diari Oficial de la Generalitat Valenciana


Sumari del DOGV 7270, del 09-05-2014 (2014/4004)

Convocatòria d'Assemblea General ordinària.
-------------------------------------------

### Dades del document

Número de DOGV
:   7270

Data del DOGV
:   09-05-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/4004


Organisme emissor
:   Caixa Rural Torrent, COOP V. Crèd.

Tipus de document
:   Convocatòria

Convocatòria d'Assemblea General ordinària. [2014/4004]  
En virtut del que ha acordat el Consell Rector en sessió del dia 24 d'abril de l'any en curs, es convoca tots els socis de Caixa Rural Torrent, Cooperativa de Crèdit Valenciana, a l'Assemblea General ordinària que tindrà lloc el dia 9 de juny de 2014 a les 18.30 hores en primera convocatòria, i a les 19.00 hores en segona convocatòria, en el saló d'actes del domicili social, situat a Torrent, avinguda al Vedat, número 3, d'acord amb el següent  
  
Ordre del dia  
1. Informe de la Presidència.  
2. Informe de la Direcció General.  
3. Examen i aprovació de la gestió social, dels comptes anuals i informe de gestió de l'entitat corresponents a l'exercici 2013.  
4. Aprovació, si escau, de la proposta de distribució dels resultats de l'exercici 2013.  
5. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs.  
Autorització al Consell Rector perquè ostente facultats en l'àmbit de la gestió del Fons de Formació i Promoció Cooperativa respecte del pressupost de 2015 fins a la celebració de la pròxima Assemblea General ordinària.  
6. Aprovació de la retribució de les aportacions socials corresponents a l'exercici de 2014; ratificació dels pagaments a compte realitzats en el 2013.  
Delegació en el Consell Rector, fins a la celebració de l'Assemblea General ordinària de l'any 2015, per a la fixació del tipus d'interès de les aportacions al capital social, temps i forma de pagament.  
7. Nomenament i si escau renovació dels auditors de comptes.  
8. Ratificació de l'acord adoptat pel Consell Rector, consistent en la modificació dels estatuts socials per a adoptar-los a les observacions realitzades pel Registre Mercantil i pel Registre de Cooperatives de la Comunitat Valenciana, aquest últim en relació al capítol corresponent al grup cooperatiu Caixes Rurals Unides i de l'entitat capçalera i posteriorment al grup cooperatiu Cajamar i de L'entitat capçalera.  
  
9. Informació i aprovació, si escau, de la proposta de modificació de l'article 41 dels estatuts socials relatiu a la composició del Consell Rector i introducció d'una disposició transitòria primera.  
10. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar les objeccions que poguera formular a aquest text, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.  
11. Suggeriments i preguntes en relació amb els assumptes de la convocatòria.  
12. Aprovació immediata de l'acta per la mateixa Assemblea o, en defecte d'això, designació de dos socis ?amb els seus suplents- per a l'aprovació ulterior d'aquella, juntament amb el president, dins dels 15 dies següents.  
  
Nota. Conforme al que es disposa en l'article 34 de la Llei de Cooperatives de la Comunitat Valenciana, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea, es troben a la disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de la celebració de l'Assemblea. Els socis tenen dret a rebre gratuïtament, prèvia sol·licitud per escrit, còpia dels indicats documents  
  
  
Torrent, 24 d'abril de 2014.- El president del Consell Rector: Gerardo José Puchol Cervera.